《拟古》
宋代·张九成

山色翠挼蓝，杯中酒如玉。
饮酒弹瑶琴，漫奏流水曲。
音微澹无味，弦缓轸不促。
不须苦求知，古人有遗躅。
推琴一长啸，清风振吾屋。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。